PolyAgent/wiki_georgian_en_parallel_20231101 huggingface dataset:
მანუე

მანუე (Manwë, „სილმარილიონის“ ქართულ გამოცემაში "მანუე") — პერსონაჟი ჯ.რ.რ. ტოლკინის ლეგენდარიუმში, შუახმელეთის მთავარი ვალა.
ისტორია
მანუე ლურჯ სამოსს ატარებდა და ცისფერი თვალები ჰქონდა. აგრეთვე ატარებდა ნოლდორთა მიერ მისთვის ნაჩუქარ საფირონის კვერთხს.
მანუე დანიშნული იყო ვალართა მბრძანებლად. მისი მეწყვილე იყო ვარდა ელენტარი. მანუე იყო მელკორის (მორგოთის) ძმა და არდის მეფე. ცხოვრობდა ტანიქუეტილის ილმარინის დარბაზებში, მთის მწვერვალზე, რომელიც იყო სამყაროს უმაღლესი წერტილი. მას ემსახურებოდნენ ჰაერი და ქარები, ასევე დიდი არწივები.
მანუე და მელკორი ითვლებოდნენ აინურთა შორის ყველაზე ძლიერ არსებებად. „სილმარილიონის“ მიხედვით, სამყაროს შექმნამდე, სწორედ ისინი მიხვდნენ ერუს ჩანაფიქრს. როდესაც მელკორმა აინურთა მუსიკაში დისონანსი შეიტანა, მანუემ საკუთარ თავზე აიღო სიმღერის მართვა. არდის ჩამოყალიბების შემდეგ მანუე დანიშნული იქნა მის მმართველად. იგი კეთილი მმართველი იყო, რომელიც საკუთარი ძალაუფლების ზედმეტად გამოყენებას ერიდებოდა. ელფებიდან ყველაზე ძლიერ უყვარდა ვანიარები, რომლებიც მასთან ერთად ცხოვრობდნენ. მაგრამ მას არ ესმოდა ბოროტების და სწორედ მისი ინიციატივით მოხდა მანდოსის მიერ დატყვევებული მელკორის გათავისუფლება. ამას მოჰყვა ფეანორის ამბავი, ორი ხის განადგურება, ფინუეს მოკვლა, სილმარილთა მოპარვა და ნოლდორთა დიდი აჯანყება.
ელდართა გასამხნევებლად მანუემ აულეს შეაქმნევინა ჭურჭელი, რომლითაც ცის კაბადონზე მზე და მთვარე იყო გამაგრებული. მანუემ იცოდა, რომ ატანთა (ადამიანთა) გამოჩენის ჟამი მალე დადგებოდა და მისი დავალებით თორონდორი და სხვა არწივები მათ თვალს ადევნებდნენ. რისხვის ბრძოლაში მორგოთის დაცემის შემდეგ მანუემ ძმა სიცარიელეში გადაისროლა. ამბობენ, რომ უკანასკნელ ბრძოლაში (წინასწარმეტყველება) მანუე და მორგოთი/საურონი ვალინორში ერთმანეთს შეერკინებიან, მაგრამ ერთმანეთს ვერ მოკლავენ, ვინაიდან მორგოთი ტურინ ტურამბარის მიერ იქნება განადგურებული.
ეტიმოლოგია
მანუე (Manwë) ნიშნავს „კურთხეულს“. მანუეს სრული სახელი იყო მანუე სულიმო. Súlimo ნიშნავს ქართა მბრძანებელს. მას აგრეთვე უწოდებდნენ უფროს მეფეს, არდის დიდ მეფეს, არდის მეფეს, არდის სუნთქვის მბრძანებელს და დასავლეთის მბრძანებელს.
რესურსები ინტერნეტში
სილმარილიონის პერსონაჟები
შუახმელეთის ვალარები
სტრიგოი

სტრიგოი — რუმინეთის ფოლკლორში არსებული მითოლოგიური არსება. კონკრეტულად კი ჯერ დამარხული, შემდეგ კი გაცოცხლებული გვამი, რომელიც ცოცხალი არსებების სისხლით იკვებებოდა. მისმა გამოჩენამ მთლიანი ევროპის სლავური სამყარო შეძრა. ვლახებს (რუმინელებისა და უნგრელების წინაპრებს), იმდენად სჯეროდათ და ეშინოდათ მათი, რომ საფლავების ექსჰუმაციას ატარებდნენ და სამარეში მწოლიარეს — ჯერ ვერცხლის ტყვიას ახლიდნენ ხოლო შემდეგ სარს უყრიდნენ.
რესურსები ინტერნეტში
How Vampires Work. science.howstuffworks.com
რუმინული მითოლოგია
ვამპირები
აღდამის მეჩეთი

აღდამის მეჩეთი — გაუქმებული მეჩეთი ქალაქ აღდამში. მეჩეთი აშენდა ხუროთმოძვრის ქერბალაი საფიხან ყარაბაღის მიერ 1868-1870 წლებში. მას გააჩნია ყარაბაღის რეგიონისათვის დამახასიათებელი შიდა სივრცის მოწყობა - ქვის კოლონებით ორ სართულად გალერეის დაყოფა და გუმბათოვანი გადახურვის გამოყენება. ამ სტილში აშენებულია ასევე ქალაქ ბარდის მეჩეთები (1860), აშაღი მეჩეთი (1874—1875) და ჯუმა (1768), გოვხარაღის მეჩეთი შუშაში, მმეჩეთები ქალაქ ფიზულიში (1889) და გორადიზის დასახლებაში.
სქოლიო
აზერბაიჯანის მეჩეთები
კრისტალ რიდი

კრისტალ რიდი
კრისტალ მარია რიდი (დ. 6 თებერვალი, 1985) — ამერიკელი მსახიობი. მას განსაკუთრებული პოპულარობა მოუტანა MTV-ის სერიალ „თინეიჯერ მგელში“ შესრულებულმა მთავარმა, ელისონ არჯენტის როლმა (2011-2014; 2016). იგი ასევე მონაწილეობას იღებდა სერიალ „გოთემში“, 2017 წლიდან 2018 წლამდე, სადაც სოფია ფალკონის როლს ასრულებდა. რიდი გადაღებულია შემდეგ ფილმებსა და სერიალებში: „სკაილაინი“ (2010), „ვნება“ (2013), „ჭაობის არსება“ (2019).
ადრეული ცხოვრება
კრისტალ რიდი დაიბადა და გაიზარდა დეტროიტში, წარმოშობით არის პოლონელი და ამერიკელი. მას ჰყავს ერთი უფროსი ძმა კორი. კრისტალი გაიზარდა კონსერვატიულ კათოლიკურ ოჯახში, ასევე არსებობს ცნობები რომ კრისტალი ბაპტისტურ ეკლესიაში იზრდებოდა, თუმცა მას იქ ყოფნა არ სიამოვნებდა. „მე აბსოლუტურად მძულდა ეს, და მე ვიცოდი რომ ამას ვერასდროს მოვერგებოდი“ ამბობს რიდი.
2003 წელს, მან როუზვილის უმაღლესი სკოლა დაამთავრა. ცეკვა ადრეული ასაკიდან დაიწყო, სკოლაში მოცეკვავეთა გუნდის კაპიტანი იყო. იგი ადგილობრივი საზოგადოების თეატრის აქტიური წევრი იყო. მონაწილეობა მიღებული აქვს რამდენიმე მიუზიკლში, მათ შორისაა: „ენი“, „მევილიონე სახურავზე“ და „ბრიოლინი“.
სწავლა უეინის სახელმწიფო უნივერსიტეტში განაგრძო, იყო სახვითი ხელოვნების ბაკალავრის პროგრამის მონაწილე, თუმცა როდესაც თავის თავს კითხა, იყო თუ არა ეს საქმე მისთვის შესაფერისი, მან პროგრამაში მონაწილეობა შეწყვიტა. შემდეგ კრისტალი ჩიკაგოში გადავიდა საცხოვრებლად, სადაც მან მონაწილეობა მიიღო რამდენიმე ადგილობრივ სპექტაკლში. 2008 წლის დეკემბერში იგი ჰოლივუდში გაემგზავრა, სამსახიობო კარიერის გასაგრძელებლად.
კარიერა
2010 წელს, გამოჩნდა რამდენიმე სატელევიზიო სერიალში, მათ შორისაა: „დანაშაულის ადგილი: ლას-ვეგასი“, „დანაშაულის ადგილი: ნიუ-იორკი“, „რიზოლი და აილესი“, „The Hard Times of RJ Berger“ და სხვა.
კრისტალმა ელისონ არჯენტის როლით, MTV-ს სერიალ თინეიჯერ მგელში მიიღო მონაწილეობა, სერიალის პრემიერა 2011 წელს შედგა. სერიალის მესამე სეზონამდე რიდს სურდა რომ სერიალი დაეტოვებინა და სხვა ფილმებში თუ სერიალებში მიეღო მონაწილეობა, სწორედ ამის გამო, მისი მონაწილეობა თავისი პერსონაჟის, ელისონის სიკვდილით მთავრდება.
მან ფილმ „სულელი, უაზრო სიყვარული“-ში მონაწილეობა ემა სტოუნთან ერთად მიიღო.
რიდი გადაღებული იქნა საშინელებათა ჟანრის ფილმში „მოჩვენებების ქვეყანა“, რომლის რეჟისორი ფრანგი, პასკალ როუგიელია. ფილმი პირველად 2018 წლის 14 მარტს გამოქვეყნდა.
2017 წელს კრისტალი მონაწილეობას იღებდა „გოთემის“ მეოთხე სეზონში, სადაც იგი ასრულებდა სოფია ფელკონის როლს. გოთემის მეოთხე სეზონის პრემიერა 2017 წლის 21 სექტემბერს შედგა. 2018 წელს რიდი მონაწილეობდა DC Universe-ის სატელევიზიო სერიალ „ჭაობის არსებაში“, სადაც იგი ები ერკეინის როლს ასრულებდა. სერიალის პრემიერა 2019 წლის 31 მაისს შედგა.
2019 წლის 9 ნოემბერს, ცნობილი გახდა, რომ რიდი მონაწილეობას იღებდა ფილმ „Escape the Field“-ში. ფილმის გამოშვების დრო დღემდე უცნობია.
პირადი ცხოვრება
კრისტალი და პიტერ ჯონ ნოტოლი მიჩიგანში, 2008 წელს დაქორწინდნენ, თუმცა 2011 წელს დაშორდნენ, ხოლო 2012 წლის 31 მაისში განქორწინდნენ. იგი 2011 წლის ივნისიდან-სექტემბრამდე ოლივერ ტრევენას ხვდებოდა. 2012 წლიდან 2013 წლამდე, მას ურთერთობა ჰქონდა, სერიალ „თინეიჯერი მგლის“ მსახიობ დენიელ შარმანთან, ხოლო 2013 წლიდან 2019 წლამდე სასიყვარულო ურთიერთობა რიდის დარენ მაკმულენთან ჰქონდა.
სქოლიო
ამერიკელი მსახიობები
დაბადებული 1985
დაბადებული 6 თებერვალი
ბიდჰია დევი ბჰანდარი

ბიდჰია დევი ბჰანდარი (დ. 19 ივნისი 1961, მანე-ბჰანჯიანგი, ბჰოჯპური, ნეპალი) — ნეპალელი სახელმწიფო და პოლიტიკური მოღვაწე. კომუნისტური პარტიის წევრი, გარემოს დაცვისა და მოსახლეობის მინისტრი 1997 წლის 25 მარტიდან 5 ოქტომბრამდე, ნეპალის თავდაცვის მინისტრი 2009-2011 წწ, ნეპალის პრეზიდენტი 2015 წლის 29 ოქტომბრიდან 2023 წლის 13 მარტამდე. იგი ნეპალის ისტორიაში პირველი ქალი პრეზიდენტია.
რესურსები ინტერნეტში
ნეპალის პრეზიდენტები
ქალი პრეზიდენტები
დაბადებული 1961
დაბადებული 19 ივნისი
Quercus incana

Quercus incana — ორლებნიანთა კლასის ხე წიფლისებრთა ოჯახიდან. გავრცელებულია ჩრდილოეთ ამერიკის სამხრეთ-აღმოსავლეთ ნაწილში.
იხილეთ აგრეთვე
მუხა
რესურსები ინტერნეტში
USDA Plants Profile
The Nature Conservancy
მუხა
მოხისი (ქარელის მუნიციპალიტეტი)

მოხისი (ქარელის მუნიციპალიტეტი)
მოხისი — სოფელი საქართველოში, შიდა ქართლის მხარის ქარელის მუნიციპალიტეტში. თემის ცენტრი (სოფლები: ზემო შაქშაქეთი, კოდავარდისუბანი). მდებარეობს შიდა ქართლის ვაკეზე, მდინარეების დასავლეთის ფრონესა და სურამულას შორის. ზღვის დონიდან 680 მეტრი, ქარელიდან 21 კილომეტრი.
ისტორია
მოხისის ტერიტორია ადრინდელი ფეოდალური ხანიდან დასახლებული ყოფილა. სოფელზე გადიოდა მნიშვნელოვანი გზა (შიდა ქართლიდან-გორი-რუისი, საღოლაშენი-არადეთი-მოხისი-ვაყა-ბორჯომის ხეობა), რამაც გარკვეული კვალი დაამჩნია შუა საუკუნეებში სოფლის ეკონომიკურ, სოციალურსა თუ კულტურულ ცხოვრებას.
ფეოდალური საქართველოს ერთიანობის ხანაში (XI-XIII საუკუნეები) მოხისი საქართველოს სამეფო კარის კუთვნილი (სადედოფლო”) ტერიტორია იყო. XIV საუკუნეში სამეფო კარმა სოფელი, ჩანს, სვეტიცხოვლის მონასტერს შესწირა-1392 წლიდან XVI საუკუნის დამდეგამდე მოხისი საკათალიკოსო სოფელია. 1509 წელს იმერეთის მეფემ ალექსანდრე II ისარგებლა ქართლის სამეფოს დასუსტებით, გორის ციხე აიღო და საკუთარი ძალაუფლება ქართლზე მდინარე ლიახვამდე გაავრცელა. იმერეთში შექმნილი მძიმე ვითარების გამო ქართლმა მალე დაიბრუნა დაკარგული ტერიტორიის ნაწილი, მაგრამ ზემო ქართლის ნაწილი, მ. შ. მოხისი, კვლავ იმერეთის სამეფოს დარჩა. 1512 წელს იმერეთის მეფემ ბაგრამ III-მ მოხისთან დაამარცხა ურჩი ძმა ვახტანგი, ხოლო 1520 წელს მამია გურიელმა სძლია ქართლის მეფე დავით IX. იმერეთის სამეფომ თავისი უფლებები მოხისზე XVII საუკუნის შუა ხანებამდე შეინარჩუნა. XVII საუკუნეში, იმერეთის სამეფოს დასუსტებასთან ერთად, ქართლის მეფემ და სვეტიცხოვლის მონასტერმა თანდათან დაიბრუნა დაკარგული ყმა-მამული ზემო ქართლში. 1660 წელს იმერეთის მეფე ალექსანდრე III-სა და ქართლის კათალიკოს დომენტის შორის წარმოებული მოლაპარაკების საფუძველზე იმერეთის მეფეს კვლავ უნდა შეეწირა მოხისი სვეტიცხოვლისათვის და სამაგიეროდ კათალიკოსისაგან საუკეთესო ცხენი და ორმოცი თუმანი თეთრი მიეღო. XVII საუკუნის მეორე ნახევრიდან და XVIII საუკუნეში მოხისი კვლავ საკათალიკოსო სოფელი იყო. სვეტიცხოველს მოხისში თავის მოურავი ჰყავდა. ამილახორთა სათავადოს ჩამოყალიბებასთან ერთად, მოხისის ყმა-მამულის ნაწილზე წილს იღებენ ამილახორებიც. 1766 წლისთვის მათ სოფლის ყმა-მამულის მერვედი ეკუთვნოდათ. გვიანდელი ფეოდალური ხანის ადმინისტრაციულ-ტერიტორიული დაყოფით მოხისი ზემო ქართლის სადროშოში შედიოდა, რომელსაც ამილახორები სარდლობდნენ. სოფლიდან თოფით, ფარ-ხმლითა და მშვილდ-ისრით შეიარაღებული 50 მოლაშქრე გამოდიოდა. მოხისელი მოლაშქრეთაგან ორი მესამედი მხედარი იყო. ეს სოფლის ეკონომიკურ სიმძლავრეზე მეტყველებს. გვიანდელ ფეოდალურ ხანაში საქართველოში გავრცელებული იყო სპეციალური საწყაო - „მოხისული კოდი“. 1785 წლის 16 აპრილს მოხისთან ქართველთა და რუსთა გაერთიანებულმა ლაშქარმა სასტიკად დაამარცხა სოფელ ფხვენისიდან უკუგდებული თურქ-ლეკთა მოთარეშე რაზმები.
დემოგრაფია
2014 წლის აღწერის მონაცემებით სოფელში ცხოვრობს 1296 ადამიანი.
ფოტოგალერეა
იხილეთ აგრეთვე
მოხისის წმინდა გიორგის ეკლესია
მოხისის კოშკი
მოხისის სამაროვანი
ლიტერატურა
სქოლიო
ქარელის მუნიციპალიტეტის სოფლები
აბლაციის ზონა

აბლაციის ზონა (ზოგჯერ იხმარება „ზედაპირული გადარეცხვა“) — გლაციოლოგიაში, მყინვარის მასის შემცირება დნობის, აორთქლების ან მექანიკური ნგრევის შედეგად.
ლიტერატურა
გლაციოლოგია
ბარეირუ (ქალაქი)

ბარეირუ (ქალაქი)
ბარეირუ — ქალაქი პორტუგალიაში. მდებარეობს ბარეირუს მუნიციპალიტეტში. ქალაქის მოსახლეობა 2004 წლის აღწერით შეადგენდა 50232 კაცს.
იხილეთ აგრეთვე
პორტუგალიის ქალაქების სია
რესურსები ინტერნეტში
ქალაქის მერიის ოფიციალური საიტი
პორტუგალიის ქალაქები
Myopopone

Myopopone — ჭიანჭველათა გვარი Amblyoponinae-ს ქვეოჯახიდან.
გავრცელება
გვარი მოიცავს ორ სახეობას, საიდანაც ერთმა ჩვენამდე მოაღწია, ხოლო მეორე გადაშენებულია. Myopopone castanea-ს სახეობა გავრცელებულია აღმოსავლეთის რეგიონებში, ინდო-ავსტრალიის რეგიონში და ჩინეთში. გადაშენებული სახეობა Myopopone sinensis არსებობდა ადრეული მიოცენიდან.
სახეობები
Myopopone castanea (Smith, 1860)
†Myopopone sinensis Zhang, 1989
რესურსები ინტერნეტში
სქოლიო
Amblyoponinae
Formica pilicornis

Formica pilicornis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
Deniz Gölü

Deniz Gölü
Büyük Deniz Gölü or Lake Big Peshevit (English: Big Sea Lake), is a glacial lake in Yusufeli district of Artvin Province in Turkey.
Description
Büyük Deniz Gölü ("Big Sea Lake" in Eng.) is the deepest glacial lake in Turkey with depth of at an altitude of . Also, it is the largest lake in terms of surface area in the Kaçkar Mountains with 95500 m² (23 acres).. There is one walking route to the lake from Yaylalar village of Yusufeli. It takes between 5 and 6 hours to reach to the Büyük Deniz Gölü.
References
Lakes of Turkey
Geography of Artvin Province
Yusufeli District
San Eduardo, Boyacá

San Eduardo, Boyacá
San Eduardo is a town and municipality in the Colombian Department of Boyacá, part of the subregion of the Lengupá Province.
Municipalities of Boyacá Department
Lasioglossum sculpturatum

Lasioglossum sculpturatum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1930 წელს.
იხილეთ აგრეთვე
Lasioglossum-ის სახეობების სია
სქოლიო
sculpturatum
ბლანკა კასტილიელი

ბლანკა კასტილიელი (დ. 4 მარტი, 1188 — გ. 27 ნოემბერი, 1252) — ივრეას დინასტიის წარმომადგენელი. კასტილიის მეფე ალფონსო VIII-ისა და მისი ცოლის, დედოფალ ელეონორ ინგლისელის მესამე ქალიშვილი. საფრანგეთის დედოფალი 1223-26 წლებში როგორც ლუი VIII-ის მეუღლე. საფრანგეთის მეფე ლუი IX წმინდას დედა და მისი რეგენტი 1226-1248 წლებში. იგი იყო ასევე წმინდა იზაბელასა და ანჟუს დინასტიის დამაარსებლის, ნეაპოლის მეფე შარლ I-ის დედა.
ადრეული ცხოვრება
ინფანტა ბლანკა დაიბადა 1188 წლის 4 მარტს კასტილიაში. იგი იყო კასტილიისა და ლეონის მეფე ალფონსო VIII-ისა და მისი ცოლის, დედოფალ ელეონორ ინგლისელის მეოთხე ქალიშვილი. ბლანკას და, ურაკა დანიშნული იყო საფრანგეთის პრინც ლუიზე. თუმცა ყველაფერი პირიქით შემოტრიალდა და ლუი თავად ბლანკაზე დაინიშნა. მას და ლუის დიდი ბებია, ელეონორ აკვიტანიელი საერთო ჰყავდათ. 1200 წლის გაზაფხულზე 12 წლის ბლანკამ გადაკვეთა პირენეები და საფრანგეთში გადავიდა.
ქორწინება
1200 წლის 22 მაისს ბლანკა და საფრანგეთის პრინცი ლუი კაპეტი დაქორწინდნენ.
რეგენტობა
დედა-დედოფალი
მეორე რეგენტობა და გარდაცვალება
შვილები
ბლანკა (დ./გ. 1205);
ფილიპი (დ. 1209 - გ. 1218);
ალფონსი (დ/გ. 1213), ჟანის ტყუპისცალი;
ჟანი (დ/გ. 1213), ალფონსის ტყუპისცალი;
ლუი IX (დ. 1214 - გ. 1270), საფრანგეთის მეფე, მოაწყო ორი ჯვაროსნული ლაშქრობა რომელსაც თავადვე შეეწირა, იქორწინა მარგარიტა პროვანსელზე;
რობერი (დ. 1216 - გ. 1250), არტუას გრაფი, მოკლეს მეშვიდე ჯვაროსნული ლაშქრობისას;
ფილიპი (დ. 1218 - გ. 1220);
ჟანი (დ. 1219 - გ. 1232), არტუასა და მეინის გრაფი, ცოლად შეირთო იოლანდა ბრეტონელზე;
ალფონსი (დ. 1220 - გ. 1271), პუატიესა და ოვერნის გრაფი, ცოლად შეირთო ჟანა ტულუზელი;
ფილიპი (დ. 1222 - გ. 1232);
იზაბელა (დ. 1224 - გ. 1270), შერაცხულია წმინდანად;
ეტიენი (დ. 1225 - გ. 1227);
შარლ I (დ. 1226 - გ. 1285), პროვანსის, ანჟუსა და მეინის გრაფი, ნეაპოლისა და სიცილიის მეფე, ანჟუელთა დინასტიის დამაარსებელი, ცოლად შეირთო ჯერ ბეატრის პროვანსელი, შემდეგ კი მარგარიტა ბურგუნდიელი;
წინაპრები
ლიტერატურა
დაბადებული 4 მარტი
დაბადებული 1188
გარდაცვლილი 27 ნოემბერი
გარდაცვლილი 1252
კასტილიის ინფანტები
საფრანგეთის დედოფლები
ქალი რეგენტები
დედა დედოფლები
საფრანგეთის რეგენტები
მილეროვოს ნიკოლოზ საკვირველთმოქმედის ეკლესია

მილეროვოს ნიკოლოზ საკვირველთმოქმედის ეკლესია — ყოფილი მართლმადიდებლური ეკლესია ქალაქ მილეროვოში, როსტოვის ოლქი, რუსეთის ფედერაცია. ასევე მოიხსენიებოდა ნიკოლაევის ეკლესიის სახელით.
ისტორია
1903 წლამდე დასახლება მილეროვ-გლუბოკინსკში (ამჟამად ქალაქი მილეროვო) იდგა მხოლოდ ხის სამლოცველო, რომელიც აგებული იყო 1891 წელს. დასახლების მაცხოვრებლები ითვლებოდნენ სლობოდა გრეკოვო-პოლნენსკის ჟენო-მირონოსის ეკლესიის მრევლად.
1900 წელს სოფელში დაიწყეს ხის ეკლესიის მშენებლობა, რომლის მშენებლობაც დასრულდა 1903 წელს და აკურთხეს ნიკოლოზ საკვირველთმოქმედის სახელზე. ეკლესიის პირველი მღვდელი გახდა პეტრე ლადკოვსკი, რომელიც იყო სლობოდა გრეკოვო-პოლნენსკიდან. 1904 წელს ნოვოჩერკასკიდან გამოგზავნეს ვლადიმირ ვოლაგურინი.
ეკლესიის ასაშენებლად მილერომის მემამულეებმა გაიღეს შემოწირულობა და მრევლს გადასცეს 3 დესეტინა მიწა. ხისგან აშენებული წმინდა ნიკოლოზის ეკლესია იდგა ცოკოლის ფუნდამენტზე, გადახურული იყო რკინის ფირფიტებით. ეკლესიას გარს ერტყა რკინის ღობე. ეკლესიაში იყო ერთი საკურთხეველი, რომელიც ნიკოლოზ საკვირველთმოქმედის სახელზე აკურთხეს. ეკლესიის შტატში ირიცხებოდა ორი ადამიანი, მღვდელი და მეფსალმუნე, რომლებიც ცხოვრობდნენ კელიებში.
ტაძართან ასევე არსებობდა შენობა სკოლისათვის. ძველი რევოლუციამდელი წესის თანახმად, მრევლში გარდაცვლილ წარჩინებულ ადამიანებს კრძალავდნენ არა ჩვეულებრივ სასაფლაოზე, არამედ ეკლესიის ეზოში. ეკლესიასთან ახლოს დაკრძალეს მილეროვის პროვიზორის შვილი დიონისე ივანეს ძე მეშკომაევი.
ოქტომბრის რევოლუციას, სამოქალაქო ომსა და სამამულო ომს გადარჩენილი ეკლესია 1950-იან წლებში, რელიგიური დევნის პერიოდში, დაანგრიეს.
რესურსები ინტერნეტში
Миллерово. Церковь Николая Чудотворца.
Первые церковь и школа в Миллерово
სქოლიო
როსტოვის ოლქის ეკლესიები
როსტოვის ოლქის ღირსშესანიშნაობები
Chalamera

Chalamera is a municipality located in the province of Huesca, Aragon, Spain. According to the 2004 census (INE), the municipality has a population of 153 inhabitants.
Notable people
Ramón J. Sender (1901–1982), novelist, essayist and journalist
References
Municipalities in the Province of Huesca
ელენე მალიშევა

ელენე მალიშევა (დ. 13 მარტი, 1961, კემეროვო, სსრკ) — საბჭოთა და რუსი თერაპევტი, პედაგოგი, პროფესორი და მედიცინის მეცნიერებათა დოქტორი.
რუსეთის რადიოზე და რუსეთის პირველ არხზე გაშვებული პროგრამების, „ჯანმრთელობის“ (1997 წლის 3 ოქტომბრიდან) და „ვიცხოვროთ ჯანმრთელად“ (2010 წლის 16 აგვისტოდან) ხელმძღვანელი და წამყვანი. მოსკოვის სახელმწიფო სამედიცინო-სტომატოლოგიური უნივერსიტეტის პროფესორი.
რესურსები ინტერნეტში
მალიშევა პირველი არხის საიტზე
დაბადებული 1961
რუსი ტელეწამყვანები
რუსი მედიკოსები
გიორგი ეგნატაშვილი

გიორგი ეგნატაშვილი
გიორგი (გურგელი) სიმონის ძე ეგნატაშვილი (დ. 12 მარტი, 1885, თბილისი — გ. 16 იანვარი, 1962, იქვე) — ქართველი ტანმოვარჯიშე, საბჭოთა კავშირის სპორტის დამსახურებული ოსტატი (1936), საბჭოთა კავშირის დამსახურებული მწვრთნელი, საქართველოს დამსახურებული მასწავლებელი. კაზაკ იგნატიევის შთამომავალი.
ბიოგრაფია
თავისი მოღვაწეობა დაიწყო ჯერ კიდევ მეოცე საუკუნის გარიჟრაჟზე, თავიდან როგორც მოქმედმა სპორტსმენმა, შემდეგ კი როგორც სპორტისა და ფიზკულტურული მოძრაობის ორგანიზატორმა. მან 1909 წელს დაამთავრა პრაღის უმაღლესი სატანვარჯიშო კურსები და დაიწყო მასწავლებლობა თბილისის სათავადაზნაურო გიმნაზიაში. 1907 და 1912 წლებში გამართულ სპორტსაზოგადოება „სოკოლის“ მსოფლიო შეკრებებზე თბილისის გუნდმა, რომელშიც გ. ეგნატეშვილიც შედიოდა, ჯერ მეორე და შემდეგ პირველი ადგილები დაიკავა. ეს იყო ჩვენი ტანვარჯიშული სკოლის უდავო წარმატება, რომელშიც ფასდაუდებელია გ. ეგნატაშვილის წვლილი, რადგან ამ დროისათვის იგი აქტიურ პედაგოგიურ მოღვაწეობას ეწეოდა.
გ. ეგნატაშვილი 1918–1937 წლებში ხელმძღვანელობდა მოსწავლე ახალგაზრდობის ფიზიკურ აღზრდას თბილისის სკოლებში, 1937–1941 წლებში განაგებდა ტანვარჯიშის კათედრას ფიზკულტურის ინსტიტუტში. მომდევნო წლებში, ჯერ თბილისის უნივერსიტეტის, შემდეგ საქართველოს პოლიტექნიკური ინსტიტუტის ფიზიკური აღზრდის უფროსი მასწავლებელია.
გ. ეგნატაშვილი იყო საზოგადოება „შევარდენის“ ერთ-ერთი დამაარსებელი და მეთაური. გიორგი ეგნატაშვილის სახელს ატარებს თბილისის განთლების განყოფილების ბავშვთა და მოზარდთა ცენტრალური სავარჯიშო სკოლა. დაჯილდოვებული იყო შრომის წითელი დროშის ორდენით.
დაკრძალულია მწერალთა და საზოგადო მოღვაწეთა დიდუბის პანთეონში.
ლიტერატურა
რესურსები ინტერნეტში
გიორგი ეგნატაშვილი — ქართული სპორტი
გიორგი ეგნატაშვილი — ციფრული ფოტომატიანე „ივერიელი“
სქოლიო
დაბადებული 12 მარტი
დაბადებული 1885
გარდაცვლილი 16 იანვარი
გარდაცვლილი 1962
ქართველი სპორტული ტანმოვარჯიშეები
დიდუბის პანთეონში დაკრძალულები
საბჭოთა კავშირის სპორტის დამსახურებული ოსტატები
შრომის წითელი დროშის ორდენის კავალრები
Murillo, Tolima

Murillo, Tolima
Murillo is a town and municipality in the Tolima department of Colombia. The population of the municipality was 4,953 as of the 2005 census, 1,569 who lived within the town of Murillo, the remainder in rural areas of the municipality.
Murillo is 144 km from the provincial capital, Ibagué. The municipality is bordered on the north by Villahermosa, on the south by Santa Isabel, in the east by Líbano, and to the west by the Departments of Caldas and Risaralda. Murillo is the highest town in the department of Tolima with an altitude of 2950 m above sea level.
The western border of the municipality includes the peaks of Nevado del Ruiz, Nevado El Cisne, and Nevado Santa Isabel.
Climate
Murillo has a cold subtropical highland climate (Cfb) with heavy rainfall year round.
References
Municipalities of Tolima Department
ზემო ქარზმანი

ზემო ქარზმანი — სოფელი საჩხერის მუნიციპალიტეტში (ჭალის თემში. 1991 წლამდე შედიოდა ჯავის რაიონში, სინაგურის სასოფლო საბჭოში. 1991 წელს გადაეცა საჩხერის რაიონს. მდებარეობს მდინარე ყვირილის ზემო დინების ხეობაში. ზღვის დონიდან 750 მეტრი. 2002 წლის აღწერის მონაცემებით, სოფელში ცხოვრობს 88 კაცი.
ლიტერატურა
სქოლიო
საჩხერის მუნიციპალიტეტის სოფლები
საქართველოს ოკუპირებული სოფლები
ყარაკულის ცხვარი

ყარაკულის ცხვარი — სამაჟდაკე მიმართულების ცხიმკუდიანი უხეშმატყლიანი ცხვრის ჯიში. ერთ-ერთი ვერსიით ითვლება, რომ ერთ-ერთი უძველესი ჯიშია და გამოყვანილია ძველ დროში შუა აზიის ხალხების მიერ ადგილობრივი ცხვრების ხანგრძლივი გადარჩევის გზით; მეორე ვერსიით ყარაკულის ცხვარი გამოყვანილია XVII–XVIII საუკუნეებში დუმიანი და ნახევრად უხეშმატყლიანი ცხვრების შეჯვარებით. წამყვანი სამაჟდაკე ჯიში იყო საბჭოთა კავშირში. ყარაკულის ცხვრების უმრავლესობას თავი ნახევრად ცხვირკუზიანი, ტანი ღრმა, კუდი კი ცხიმდაგროვილი აქვს, რომელიც S-ის მსგავსი მჭლე დანამატით ბოლოვდება. ამტანები, მცირე მოთხოვნილების მქონენი და უდაბნოსა და ნახევარუდაბნოს პირობებში საძოვარზე ხანგრძლივად ყოფნას შეჩვეულები არიან. ერკემალი რქიანია (სპირალისებური რქები აქვს), ნერბი — ურქო. ერკემლის მასაა 55–65 კგ, ნერბისა 45–50 კგ. 7–8 თვის ბატკნის ნაკლავის მასაა გასუქების შემდეგ 10–12 კგ-ია, ნაკლავის გამოსავალი 41–43%; ნერბისა შესაბამისად 18–20 კგ და 45–50%. ბატკნობის ასაკში ცხვრების უმრავლესობა (დაახლ. 80%) ფერად შავია, დანარჩენი რუხი, ყავისფერი და სხვ.; ასაკთან ერთად შეფერილობა ჭაღარავდება, მხოლოდ თავი და ფეხები რჩება იგივე ფერის. ახალდაბადებული ბატკნის საფარველი ნაზია, ზრდასთან ერთ კი იცვლება და უხეში ტიპისა ხდება. ყარაკულის ცხვრის ძირითადი პროდუქცია მაჟდაკია (ყარაკული), რომელზეც დიდი მოთხოვნილება არსებობს. მოზრდილი ცხვრის მატყლი კარგად ითელება; მას უხეში ქსოვილებისა და ხალიჩების დასამზადებლად იყენებენ. ერკემლის წლიური ნაპარსი (2 გაპარსვაზე) 3,5–3,8 კგ-ს შეადგენს, ნერბისა — 2,0–2,2 კგ-ს. თივთიკის სიგრძე 18 სმ-მდეა. ბატკნის აღზრდისაგან განთავისუფლებული ნერბი გამოიყენება რძის მისაღებად (25–30 კგ რძე ლაქტაციისას — 60 დღე); გარდა ამისა ყარაკულის ცხვარს იყენებენ სახორცედ და საქონედ. ნაყოფიერება 105–110 ბატკანია 100 ნერბზე.
ამ ჯიშთან დაკავშირებით სანაშენო საქმიანობა მიმართულია ხარისხის გაზრდისა და ასორტიმენტის გაფართოებისაკენ. ყარაკულის ცხვარი გამოიყენება სხვა ჯიშების კრაველის ხარისხის გაუმჯობესებისათვის.
მსოფლიოში მისი რიცხოვნობა 31 მილიონ სულზე მეტია. აშენებენ 50-ზე მეტ ქვეყანაში, ძირითადად კი უზბეკეთში, თურქმენეთში, ტაჯიკეთში, ყაზახეთში, ავღანეთში, ნამიბიაში, სამხრეთ აფრიკის რესპუბლიკაში, ირანსა და რუსეთში (ასტრახანის ოლქისა და ყალმუხეთის მეურნეობებში).
ლიტერატურა
Юдин В. М., Опыт племенной работы с каракульскими овцами в племхозе «Кара-Кум» (1936—1943 гг.), Самарканд, 1943;
Байков М. И., Каракульская порода овец, М., 1953;
Гигинейшвили Н. С., Серые каракульские овцы, М., 1954;
Иванов М. Ф., Полн. собр. соч., т. 3, М., 1964;
Ерохин А. И., Ерохин С. А., Овцеводство, М., 2004.
სქოლიო
ცხვრის ჯიშები
Shota Khinchagashvili

Shota Khinchagashvili
Shota Yuriyevich Khinchagashvili (born 9 January 1951 in Dusheti) is a retired Georgian football player.
Honours
Soviet Top League winner: 1978.
Soviet Cup winner: 1976, 1979.
UEFA Cup Winners' Cup winner: 1981.
International career
Khinchagashvili made his debut for USSR on 28 November 1976 in a friendly against Argentina. He played in 1978 FIFA World Cup and UEFA Euro 1980 qualifiers (USSR did not qualify for the final tournament for either).
External links
Profile
1951 births
Living people
Men's footballers from Georgia (country)
Soviet men's footballers
Soviet Union men's international footballers
Soviet Top League players
FC Metalurgi Rustavi players
FC Dinamo Tbilisi players
Men's association football defenders
People from Dusheti
Honoured Masters of Sport of the USSR
People from Mtskheta-Mtianeti
Plagiolepis pictipes

Plagiolepis pictipes — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Plagiolepis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
ჰასანლი (თოუზი)

ჰასანლი (თოუზი)
ჰასანლი — სოფელი აზერბაიჯანში, თოუზის რაიონში. მოსახლეობის რაოდენობა — 988 კაცი.
რესურსები ინტერნეტში
თოუზის რაიონის სოფლები